"Minu London" algab hetkest, mil Eesti naisteajakirjades moetoimetajana kuulsust kogunud Anu avastas, et see, mida ta oma elus teha oli tahtnud ja mida ta tegelikult tegi, ei lange üldse kokku. Niisiis otsustas ta uuesti otsast alata. 38-aastasena sai temast taas üliõpilane, seekord maailma kuulsaimas moekoolis Londoni Central Saint Martins College'is, legendaarse ja kardetud moeprofessori Louise Wilsoni käe all.